אירוויזיון 1961

אירוויזיון 1961 היה הפעם השישית בה התקיימה תחרות הזמר ה"אירוויזיון" המשודרת באמצעות רשת ה"אירוויזיון" מטעם איגוד השידור האירופי.

התחרות התקיימה בצרפת ביום שבת, 18 במרץ 1961. רשות השידור "RTF" הפיקה את התחרות תחת ניהולו של מרסל קרבאן והנחייתה של ז'קלין ז'ובר, שהנחתה גם את התחרות בשנת 1959. לוקסמבורג הייתה המנצחת בתחרות עם השיר "Nous Les Amoureux" (אנחנו האוהבים) בביצועו של ז'אן-קלוד ווילאמינוט הצרפתי, המוכר כזמר תחת שם הבמה "ז'אן-קלוד פסקל". תזמורת התחרות הייתה של פרנק פורסל, ופורסל גם ניצח על כמה מהשירים, כפי שעשה באירוויזיון 1959.

זו הפעם הראשונה שהתחרות התקיימה ביום שבת, כאשר מתחרות אירוויזיון 1963 נקבע הדבר באופן רשמי והפך למסורת שנמשכת עד היום. זו הפעם השנייה שהתחרות התקיימה באותו אולם - שנתיים בלבד לאחר ש"היכל הפסטיבלים" אירח את התחרות בשנת 1959. אולם הבמה שופצה והוגדלה לקראת התחרות הנוכחית והייתה גדולה בהרבה מזו של שנת 1959 ובכלל מבמות התחרויות הקודמות. הבמה קושטה בפרחים, כביטוי לגישה החדשה שאימצו איגוד השידור האירופי והמדינות המארחות בהפקת במות גדולות ומרשימות. עם זאת, רק החל מאירוויזיון 1970 נעשה שימוש בתפאורה חדשנית ומשוכללת ובטכנולוגיה חדישה.

משתתפות בתחרות
יוגוסלביה, ספרד ופינלנד הצטרפו לתחרות, למרות ביקורות שונות שטענו כי לא ראוי שיוגוסלביה וספרד ישתתפו עקב משטרי הדיקטטורה ששררו בהן באותה תקופה. ספרד השתתפה מאירוויזיון זה ואילך מבלי להיעדר מאף תחרות עד היום. פינלנד הקפידה להשתתף גם היא, אולם זכייתה הראשונה הייתה אחרי 45 שנות השתתפות בתחרות אירוויזיון 2006. יוגוסלביה זכתה פעם אחת, על ערש התפרקותה, בתחרות אירוויזיון 1989. המשטר בספרד תחת שלטונו של הרודן פרנקו הוסיף לעורר בעיות באירוויזיון 1969 שנערך בספרד, כאשר אוסטריה פרשה מהתחרות מתוך עיקרון לא לשלוח מטעמה נציגים למדינה הנשלטת על ידי דיקטטורה.
13 המדינות מהתחרויות הקודמות השתתפו כולן בתחרות זו. כך עלה בשנת 1961 מספר המדינות המשתתפות באירוויזיון והיו בסך-הכל 16 שירים.

מהלך התחרות
ספרד כמשתתפת חדשה פתחה את התחרות עם הזמרת קונצ'יטה באוטיסטה שעלתה לבמה בשמלה מהודרת שהבליטה את הופעתה ושרה שיר קצבי שכלל גם קצת תנועות ריקוד. שיטת ההצבעה נשארה כמו בתחרויות הקודמות: עשרה שופטים מכל מדינה העניקו, כל אחד, נקודה לשיר האהוב עליהם פרט למדינתם. מופע הביניים שלאחר הצגת השירים המתחרים היה של שני האמנים טסה בומונט ומקס בוצוני. עם תום ההצבעה זכתה לוקסמבורג בתחרות בפעם הראשונה. הייתה זו זכייתה הראשונה של לוקסמבורג מתוך חמש, כאשר עוד תזכה בתחרויות בשנים 1965, 1972, 1973 ו-1983.

 שירי התחרות 
לאחר שבשתי התחרויות הקודמות זכו שירים קצביים-מתונים ועליזים, ניצחה לוקסמבורג בתחרות זו עם שיר שקט ואיטי יותר, כמסורת השירים הזוכים בתחרויות הראשונות. אולם בניגוד למסורת שירי האהבה, נטען כי השיר הזוכה, שמשמעותו בעברית היא "אנחנו האוהבים", מדבר בעצם על אהבה בין שני גברים והמכשולים שעל אהבתם להתמודד עמם. כמו בתחרויות אירוויזיון אחרות, גם בשנה זו שימש פסטיבל סן רמו לבחירת השיר שייצג את איטליה באירוויזיון. וכמו כן, גם בתחרות זו השיר שייצג את איטליה הפך ללהיט.

 סדר השמעה מדינה  שפה  ביצוע  שם השיר בשפת מקור  שם השיר בעברית  מיקום  ניקוד1 ספרדספרדיתקונצ'יטה באוטיסטהEstando Contigoלהיות איתך982 מונקוצרפתיתקולט דריאלAllons, Allons Les Enfantsבואו נלך, בואו נלך ילדים1063 אוסטריהגרמניתג'ימי מקוליסSehnsuchtתשוקה1514 פינלנדפיניתלילה קינונןValoa Ikkunassaאור בחלון1065 יוגוסלביהסרביתלייליאנה פטרוביקNeke davne zvezdeכמה כוכבים רחוקים896 הולנדהולנדיתגריטז'ה גופלדWat Een Dagאיזה יום1067 שוודיהשוודיתליל-באבסApril, Aprilאפריל, אפריל1428 גרמניהגרמניתלאלה אנדרסןEinmal sehen wir uns wiederעוד נתראה שוב133 9 צרפתצרפתיתז'אן-פול מוריקPrintemps (Avril carillonne)‎אביב (אפריל מצלצל)41310 שווייץצרפתיתפרנקה די ריינצוNous Aurons Demainמחר יהיה לנו31611 בלגיההולנדיתבוב בניSeptember, gouden roosספטמבר, שושנה מוזהבת15112 נורווגיהנורווגיתנורה ברוקסטדטSommer I Palmaקיץ בפלמה71013 דנמרקדניתדריו קמפוטוAngeliqueאנג'ליק51214 לוקסמבורגצרפתיתז'אן-קלוד פסקלNous Les Amoureuxאנו האוהבים13115 בריטניהאנגליתהאליסוניםAre you sure?‎האם את בטוחה?22416 איטליהאיטלקיתבטי קרטיסAl di làאל מעבר, למקום לא נודע512

מבצעים חוזרים בתחרות

מבצעמדינהשנים קודמותבוב בני בלגיה1959 (מקום 6)נורה ברוקסטדט נורווגיה1960 (מקום 4)

קישורים חיצוניים


 אירוויזיון 1961 באתר האירוויזיון הרשמי
 היסטוריית ההצבעות של אירוויזיון 1961

*
1961
קטגוריה:1961 במוזיקה
קטגוריה:קאן: תרבות
1961